ระเบียบกรมสรรพสามิตระเบียบกรมสรรพสามิตว่าด้วยการเปรียบเทียบคดีตามกฎหมายในหน้าที่กรมสรรพสามิตพ.ศ.๒๕๕๑[๑] ตามที่ได้มีการประกาศใช้พระราชบัญญัติแก้ไขเพิ่มเติมประมวลกฎหมายวิธีพิจารณาความอาญา(ฉบับที่ ๒๒) พ.ศ. ๒๕๔๗ เมื่อวันที่ ๒๔ ธันวาคม ๒๕๔๗ทำให้เกิดหลักการและแนวทางปฏิบัติใหม่ขึ้นหลายประการโดยเฉพาะในส่วนที่เกี่ยวกับอำนาจหน้าที่ในการดำเนินคดีกับผู้กระทำผิดกฎหมายที่อยู่ในความรับผิดชอบของกรมสรรพสามิตนอกจากนี้ ปัจจุบันได้มีการปรับปรุงโครงสร้างการบริหารงานของกรมสรรพสามิตตามกฎกระทรวงแบ่งส่วนราชการกรมสรรพสามิต กระทรวงการคลัง พ.ศ. ๒๕๕๑และประกาศกระทรวงการคลัง เรื่องกำหนดและแบ่งส่วนราชการตามกฎกระทรวงแบ่งส่วนราชการกรมสรรพสามิต กระทรวงการคลัง พ.ศ.๒๕๕๑ ลงวันที่ ๒๕ มกราคม พ.ศ. ๒๕๕๑ดังนั้นเพื่อให้การปฏิบัติเกี่ยวกับการเปรียบเทียบคดีตามความในมาตรา ๔๔ทวิแห่งพระราชบัญญัติสุรา พ.ศ. ๒๔๙๓ ซึ่งแก้ไขเพิ่มเติมโดยพระราชบัญญัติสุรา(ฉบับที่ ๓) พ.ศ. ๒๕๑๐ มาตรา ๕๔ แห่งพระราชบัญญัติยาสูบ พ.ศ. ๒๕๐๙ และมาตรา ๑๓๓แห่งพระราชบัญญัติภาษีสรรพสามิต พ.ศ. ๒๕๒๗ เป็นไปในแนวทางเดียวกันอธิบดีกรมสรรพสามิตจึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบกรมสรรพสามิตว่าด้วยการเปรียบเทียบคดีตามกฎหมายในหน้าที่กรมสรรพสามิตพ.ศ. ๒๕๕๑ข้อ ๒ ระเบียบนี้ให้ใช้บังคับตั้งแต่วันออกประกาศเป็นต้นไปข้อ ๓ ให้ยกเลิกระเบียบกรมสรรพสามิตว่าด้วยการเปรียบเทียบคดี พ.ศ. ๒๕๔๐ ลงวันที่ ๒๘ เมษายน พ.ศ. ๒๕๔๐ และระเบียบกรมสรรพสามิตว่าด้วยการเปรียบเทียบคดี พ.ศ. ๒๕๔๐ (ฉบับที่ ๒) พ.ศ. ๒๕๕๐ ลงวันที่ ๒๗ มิถุนายนพ.ศ. ๒๕๕๐บรรดาระเบียบ ข้อบังคับ หรือคำสั่งอื่นใดซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ ให้ผู้อำนวยการสำนักกฎหมายเป็นผู้รักษาการตามระเบียบนี้หากมีปัญหาเกี่ยวกับทางปฏิบัติหรือระเบียบนี้มิได้กำหนดทางปฏิบัติไว้ให้รายงานให้กรมสรรพสามิตเป็นผู้วินิจฉัยชี้ขาดหมวด๑บททั่วไป ข้อ ๕ ในระเบียบนี้กฎหมายในหน้าที่กรมสรรพสามิตหมายความว่า พระราชบัญญัติไพ่ พุทธศักราช ๒๔๘๖ พระราชบัญญัติสุรา พ.ศ. ๒๔๙๓ พระราชบัญญัติยาสูบพ.ศ. ๒๕๐๙ และพระราชบัญญัติภาษีสรรพสามิต พ.ศ. ๒๕๒๗และให้หมายความรวมถึงกฎหมายอื่นที่บัญญัติให้อธิบดีกรมสรรพสามิตมีอำนาจเปรียบเทียบคดีผู้มีอำนาจเปรียบเทียบคดี หมายความว่าอธิบดีกรมสรรพสามิต หรือผู้ที่ได้รับมอบหมายจากอธิบดี หรือผู้ซึ่งอธิบดีมอบหมายให้มีอำนาจเปรียบเทียบคดีคณะกรรมการเปรียบเทียบคดี หมายความว่าคณะกรรมการเปรียบเทียบคดี ตามมาตรา ๑๓๓ แห่งพระราชบัญญัติภาษีสรรพสามิต พ.ศ. ๒๕๒๗เจ้าหน้าที่ดำเนินคดี หมายความว่าข้าราชการพลเรือนสังกัดกรมสรรพสามิต ซึ่งหัวหน้าหน่วยงานที่มีหน้าที่ดำเนินคดีและเปรียบเทียบคดีมอบหมายให้มีหน้าที่สั่งคดีไปก่อนเจ้าพนักงานผู้จับกุม หมายความว่าข้าราชการพลเรือนสังกัดกรมสรรพสามิตซึ่งได้รับแต่งตั้งให้มีอำนาจหน้าที่ในการจับกุมปราบปรามผู้กระทำผิดกฎหมายในหน้าที่กรมสรรพสามิตตามประมวลกฎหมายวิธีพิจารณาความอาญาและให้หมายความรวมถึงพนักงานฝ่ายปกครองหรือตำรวจตามประมวลกฎหมายวิธีพิจารณาความอาญาการเปรียบเทียบคดี หมายความว่าการเปรียบเทียบคดีตามกฎหมายในหน้าที่กรมสรรพสามิตของผู้มีอำนาจเปรียบเทียบคดีหรือคณะกรรมการเปรียบเทียบคดีและให้หมายความรวมถึงการอนุมัติเปรียบเทียบคดีของผู้มีอำนาจเปรียบเทียบคดีกรณีมีการสั่งคดีไปก่อนเพื่อให้คดีอาญาเลิกกันตามประมวลกฎหมายวิธีพิจารณาความอาญาการสั่งคดีไปก่อน หมายความว่าการดำเนินการของเจ้าหน้าที่ดำเนินคดีเกี่ยวกับการเปรียบเทียบคดีตามกฎหมายในหน้าที่กรมสรรพสามิตข้อ ๖ ให้เจ้าพนักงานผู้จับกุมดำเนินการให้เป็นไปตามบทบัญญัติแห่งประมวลกฎหมายวิธีพิจารณาความอาญาและไม่เกินกว่าความจำเป็นตามพฤติการณ์แห่งคดี เกี่ยวกับการจับกุมการควบคุมตัวผู้ต้องหาให้เสร็จสิ้นก่อนที่จะนำคดีส่งให้หน่วยงานที่มีหน้าที่เปรียบเทียบคดีทำการเปรียบเทียบคดี เว้นแต่เป็นคดีที่ผู้กระทำความผิดในความผิดที่สามารถเปรียบเทียบคดีได้มาพบเจ้าพนักงานกรมสรรพสามิตณ ที่ทำการ โดยไม่มีการจับกุม ซึ่งเป็นไปตามหลักเกณฑ์ที่กรมสรรพสามิตกำหนดหมวด๒หน่วยงานและสถานที่ดำเนินคดีและเปรียบเทียบคดี ข้อ ๗ ให้หน่วยงานดังต่อไปนี้มีหน้าที่ดำเนินคดีและเปรียบเทียบคดี๗.๑ สำนักกฎหมาย กรมสรรพสามิตมีหน้าที่ดำเนินคดีและเปรียบเทียบคดีในความผิดตามกฎหมายในหน้าที่กรมสรรพสามิตได้ทั่วราชอาณาจักร๗.๒บรรดาความผิดตามกฎหมายในหน้าที่กรมสรรพสามิตที่เกิดขึ้นอ้างหรือเชื่อว่าได้เกิดขึ้นในท้องที่จังหวัดอื่นนอกจากกรุงเทพมหานครถ้าเกิดในท้องที่สำนักงานสรรพสามิตพื้นที่หรือสำนักงานสรรพสามิตพื้นที่สาขาใดให้ดำเนินคดีและเปรียบเทียบคดี ณสำนักงานสรรพสามิตพื้นที่หรือสำนักงานสรรพสามิตพื้นที่สาขานั้น ๆกรณีมีการโอนคดีเนื่องจากตามลักษณะของความผิดฐานะของผู้กระทำผิด จำนวนผู้กระทำผิด ความรู้สึกของประชาชนส่วนมากแห่งท้องถิ่นนั้นหรือเหตุผลอย่างอื่น ซึ่งไม่อาจจะส่งดำเนินคดีและเปรียบเทียบคดียังหน่วยงานตามข้อ๗.๒ ได้หรือคดีที่มีความสำคัญหรือเกี่ยวข้องกับหน่วยงานราชการอื่นซึ่งถือเป็นคดีสำคัญให้เจ้าพนักงานผู้จับกุมอาจขออนุมัติจากอธิบดีหรือผู้ซึ่งอธิบดีมอบหมายเพื่อส่งดำเนินคดีและเปรียบเทียบคดีณ ส่วนคดี สำนักกฎหมาย กรมสรรพสามิตโดยให้มีอำนาจดำเนินคดีและเปรียบเทียบคดีได้ทั่วราชอาณาจักร๗.๓บรรดาความผิดตามกฎหมายในหน้าที่กรมสรรพสามิตที่เกิดขึ้นอ้างหรือเชื่อว่าได้เกิดขึ้นในท้องที่กรุงเทพมหานครถ้าเกิดในท้องที่สำนักงานสรรพสามิตพื้นที่กรุงเทพมหานครใดให้ดำเนินคดีและเปรียบเทียบคดีณ สำนักงานสรรพสามิตพื้นที่กรุงเทพมหานครนั้น ๆ สำหรับสำนักงานสรรพสามิตพื้นที่กรุงเทพมหานคร ๑ -๕ ในระหว่างที่ยังมิได้มีการจัดตั้งสำนักงานแยกออกจากกรมสรรพสามิตและอาจจะยังไม่มีความพร้อมในการดำเนินคดีและเปรียบเทียบคดีรวมถึงการตรวจพิสูจน์และการเก็บรักษาของกลาง ก็ให้ดำเนินคดีและเปรียบเทียบคดี ณส่วนคดี สำนักกฎหมาย กรมสรรพสามิต ไปก่อนจนกว่าจะมีความพร้อมดังกล่าวข้อ ๘ ให้หน่วยงานที่มีหน้าที่ดำเนินคดีและเปรียบเทียบคดีดำเนินการให้แล้วเสร็จภายในสถานที่ตั้งปกติของสำนักงานในกรณีที่มีความจำเป็นจะต้องเปรียบเทียบคดีให้เสร็จสิ้นโดยเร็วที่สุดให้เจ้าพนักงานผู้จับกุมร้องขอต่อผู้มีอำนาจเปรียบเทียบคดีในคดีนั้น ๆให้ไปดำเนินการเปรียบเทียบคดีนอกสถานที่ตั้งปกติของสำนักงานได้ โดยให้ใช้สถานที่ของหน่วยงานราชการอื่นหรือสถานที่อื่นเป็นสถานที่เปรียบเทียบคดี ทั้งนี้ให้คำนึงถึงความเหมาะสมของสถานที่ด้วยให้อาคารสถานที่ที่ใช้ขนส่งผู้โดยสารภายในประเทศหรือผู้เดินทางระหว่างประเทศ ถือเป็นสถานที่ดำเนินคดีและเปรียบเทียบคดีเขตพิเศษสำหรับการดำเนินคดีและเปรียบเทียบคดีตามวรรคสองและวรรคสามให้เป็นไปตามขั้นตอนปฏิบัติที่ระบุไว้ในหมวด ๓ โดยอนุโลมหมวด๓ขั้นตอนปฏิบัติในการเปรียบเทียบคดี ข้อ ๙ ให้ผู้มีอำนาจเปรียบเทียบคดีหรือเจ้าหน้าที่ดำเนินคดีตรวจสอบว่าเจ้าพนักงานผู้จับกุมปฏิบัติตามขั้นตอนเพื่อให้เป็นไปตามบทบัญญัติแห่งประมวลกฎหมายวิธีพิจารณาความอาญาโดยเฉพาะบทบัญญัติในเรื่องที่เกี่ยวข้องกับการจับกุมเสร็จสิ้นแล้วหรือไม่หากยังปฏิบัติไม่ครบถ้วนให้แจ้งเจ้าพนักงานผู้จับกุมปฏิบัติให้ครบถ้วนต่อไปข้อ ๑๐ ก่อนดำเนินการเปรียบเทียบคดีให้ผู้มีอำนาจเปรียบเทียบคดี หรือเจ้าหน้าที่ดำเนินคดีตรวจสอบรายละเอียดแห่งคดีบันทึกการจับกุม หรือบันทึกการตรวจค้นหรือบันทึกอายัดของกลางรวมทั้งเอกสารหลักฐานอื่นที่เกี่ยวข้องกับการจับกุมและจำนวนของกลาง (ถ้ามี)โดยเจ้าพนักงานผู้จับกุมมีหน้าที่ในการชี้แจงข้อเท็จจริงโดยละเอียด สำหรับของกลางให้ทำการตรวจพิสูจน์ตามระเบียบว่าด้วยการนั้นในคดีที่ผู้มีอำนาจเปรียบเทียบคดีหรือเจ้าหน้าที่ดำเนินคดีเห็นว่า เป็นกรณีที่ไม่อาจเปรียบเทียบคดีได้หรือกรณีที่ไม่สมควรเปรียบเทียบคดีหรือกรณีที่ผู้ต้องหายินยอมให้เปรียบเทียบคดีแต่ไม่สามารถชำระเงินค่าปรับได้ภายในกำหนดเวลาก็ให้แจ้งเจ้าพนักงานผู้จับกุมส่งเรื่องให้พนักงานสอบสวนดำเนินคดีต่อไปสำหรับกรณีที่ไม่สมควรเปรียบเทียบคดีให้ผู้มีอำนาจเปรียบเทียบคดี หรือเจ้าหน้าที่ดำเนินคดีพิจารณาโดยคำนึงถึง(๑)การกระทำผิดตามกฎหมายในหน้าที่กรมสรรพสามิตในกรณีนำเข้า ทำขาย ซื้อหรือมีไว้ในครอบครอง โดยไม่ได้รับอนุญาตหรือมิได้เสียภาษี(๒) เจตนาที่จะหลีกเลี่ยงภาษี(๓) ลักษณะการกระทำผิด เช่นกระทำความผิดเป็นกระบวนการมีผู้เกี่ยวข้องจำนวนมากมีการจัดตั้งนิติบุคคลหรือบุคคลเข้ามาดำเนินการในกิจการที่มีการหลีกเลี่ยงภาษี(๔) จำนวนครั้งที่กระทำผิดบ่อยครั้งหรือกระทำผิดอยู่เป็นประจำเช่น ในรอบปี รอบเดือนใบอนุญาตหรือการขอนำเข้า(๕)พฤติการณ์อื่นที่แสดงให้เห็นว่าผู้กระทำผิดจงใจปฏิบัติอันเป็นการฝ่าฝืนต่อกฎหมายข้อ ๑๑ การเปรียบเทียบคดี ให้ปฏิบัติตามขั้นตอนดังต่อไปนี้๑๑.๑ ขั้นตอนการเปรียบเทียบคดีของผู้มีอำนาจเปรียบเทียบคดี๑)กรณีดำเนินการเปรียบเทียบคดีโดยเจ้าหน้าที่ดำเนินคดีสั่งคดีไปก่อนให้ดำเนินการดังนี้(๑)การลงรับคดีและจัดทำคำร้องขอให้เปรียบเทียบคดีลงรับคดีในสมุดรับคำกล่าวโทษโดยให้บันทึกรายละเอียดเกี่ยวกับคดี ได้แก่ ชื่อและตำแหน่งเจ้าพนักงานผู้จับกุมชื่อผู้ต้องหารวมทั้งอายุและภูมิลำเนา จำนวนของกลาง ข้อกล่าวหาพฤติการณ์แห่งการกระทำผิด วันเวลาที่จับกุม สถานที่เกิดเหตุและลงลายมือชื่อของผู้กล่าวหา ผู้ต้องหา ผู้มีอำนาจเปรียบเทียบคดีหรือเจ้าหน้าที่ดำเนินคดีในฐานะผู้บันทึก ตามลำดับหากผู้ต้องหาเป็นผู้ได้รับใบอนุญาตหรือจดทะเบียนตามกฎหมายในหน้าที่กรมสรรพสามิตให้ลงรายการดังกล่าวในสมุดรับคำกล่าวโทษและหากมีรายละเอียดอื่นใดที่จำเป็นเกี่ยวกับคดี ก็ให้บันทึกเพิ่มเติมไว้ด้วยชี้แจงให้ผู้ต้องหาเข้าใจถึงความผิดที่เกิดขึ้นว่าเป็นคดีที่ทำการเปรียบเทียบคดีได้ถ้าผู้ต้องหายินยอมให้เปรียบเทียบคดีก็ให้จัดทำคำร้องขอให้เปรียบเทียบคดีตามกฎหมายในหน้าที่กรมสรรพสามิตตามแบบที่กรมสรรพสามิตกำหนดท้ายระเบียบนี้(๒) การรับเงินค่าปรับเมื่อลงรับคดีเสร็จแล้วให้กำหนดจำนวนเงินค่าปรับตามฐานความผิดตามหลักเกณฑ์ที่อธิบดีกำหนดเมื่อผู้ต้องหาชำระเงินค่าปรับให้เจ้าหน้าที่ดำเนินคดีออกใบเสร็จรับเงินโดยให้ผู้ต้องหาลงลายมือชื่อไว้เป็นสำคัญที่ตอนล่างของใบเสร็จรับเงินและที่สำเนาใบเสร็จรับเงินนั้นด้วยเพื่อแสดงว่าผู้ต้องหาได้รับทราบและตรวจความถูกต้องแล้วพร้อมทั้งส่งมอบใบเสร็จรับเงินต้นฉบับให้แก่ผู้ต้องหารับไป(๓) การจัดทำสำนวนคดีให้จัดทำบันทึกการเปรียบเทียบคดีคำให้การผู้ต้องหาและบันทึกคำให้การของผู้กล่าวโทษตามแบบที่กรมสรรพสามิตกำหนดท้ายระเบียบนี้(๔) การขอความเห็นชอบและอนุมัติการเปรียบเทียบคดีให้เจ้าหน้าที่ดำเนินคดีจัดทำรายงานขออนุมัติการเปรียบเทียบคดีพร้อมเสนอสำนวนคดีผ่านผู้บังคับบัญชาตามลำดับชั้นเพื่อให้ผู้มีอำนาจเปรียบเทียบคดีพิจารณาอนุมัติโดยไม่ชักช้าก่อนที่จะพิจารณาอนุมัติให้ผู้มีอำนาจเปรียบเทียบคดีเสนอขอความเห็นชอบไปยังผู้บังคับบัญชาชั้นเหนือขึ้นไปอีกหนึ่งชั้นในกรณีที่จะต้องเสนอขอความเห็นชอบจากอธิบดีให้หน่วยงานที่สั่งคดีไปก่อนส่งรายงานขออนุมัติการเปรียบเทียบคดีและสำนวนคดีผ่านส่วนคดี สำนักกฎหมายโดยเร็วและให้ส่วนคดีมีหน้าที่เสนอขอความเห็นชอบพร้อมทั้งแจ้งผลให้หน่วยงานที่สั่งคดีไปก่อนดำเนินการอนุมัติการเปรียบเทียบคดีต่อไปเมื่อได้รับคำสั่งอนุมัติให้เปรียบเทียบคดีแล้วให้ดำเนินการตามคำสั่งและนำเงินค่าปรับส่งเป็นรายได้แผ่นดินตามระเบียบว่าด้วยการนั้นต่อไปและให้ถือว่าวันที่ผู้มีอำนาจเปรียบเทียบคดีอนุมัติการเปรียบเทียบคดีเป็นวันที่คดีอาญาเลิกกันตามประมวลกฎหมายวิธีพิจารณาความอาญา๒) กรณีดำเนินการเปรียบเทียบคดีโดยผู้มีอำนาจเปรียบเทียบคดีให้ดำเนินการดังนี้(๑)การลงรับคดีและจัดทำคำร้องขอให้เปรียบเทียบคดีลงรับคดีในสมุดรับคำกล่าวโทษโดยให้บันทึกรายละเอียดเกี่ยวกับคดี ได้แก่ ชื่อและตำแหน่งเจ้าพนักงานผู้จับกุมชื่อผู้ต้องหารวมทั้งอายุและภูมิลำเนา จำนวนของกลาง ข้อกล่าวหาพฤติการณ์แห่งการกระทำผิด วันเวลาที่จับกุม สถานที่เกิดเหตุและลงลายมือชื่อของผู้กล่าวหา ผู้ต้องหา ผู้มีอำนาจเปรียบเทียบคดีหรือเจ้าหน้าที่ดำเนินคดีในฐานะผู้บันทึกตามลำดับหากผู้ต้องหาเป็นผู้ได้รับใบอนุญาตหรือจดทะเบียนตามกฎหมายในหน้าที่กรมสรรพสามิตให้ลงรายการดังกล่าวในสมุดรับคำกล่าวโทษและหากมีรายละเอียดอื่นใดที่จำเป็นเกี่ยวกับคดี ก็ให้บันทึกเพิ่มเติมไว้ด้วยชี้แจงให้ผู้ต้องหาเข้าใจถึงความผิดที่เกิดขึ้นว่าเป็นคดีที่ทำการเปรียบเทียบคดีได้ถ้าผู้ต้องหายินยอมให้เปรียบเทียบคดีก็ให้จัดทำคำร้องขอให้เปรียบเทียบคดีตามกฎหมายในหน้าที่กรมสรรพสามิตตามแบบที่กรมสรรพสามิตกำหนดท้ายระเบียบนี้(๒) การรับเงินค่าปรับเมื่อลงรับคดีเสร็จแล้วให้กำหนดจำนวนเงินค่าปรับตามฐานความผิดตามหลักเกณฑ์ที่อธิบดีกำหนดเมื่อผู้ต้องหาชำระเงินค่าปรับ ให้ผู้มีอำนาจเปรียบเทียบคดีออกใบเสร็จรับเงินโดยให้ผู้ต้องหาลงลายมือชื่อไว้เป็นสำคัญที่ตอนล่างของใบเสร็จรับเงินและที่สำเนาใบเสร็จรับเงินนั้นด้วยเพื่อแสดงว่าผู้ต้องหาได้รับทราบและตรวจความถูกต้องแล้วพร้อมทั้งส่งมอบใบเสร็จรับเงินต้นฉบับให้แก่ผู้ต้องหารับไป(๓) การจัดทำสำนวนคดีให้จัดทำบันทึกการเปรียบเทียบคดีคำให้การผู้ต้องหาและบันทึกคำให้การของผู้กล่าวโทษตามแบบที่กรมสรรพสามิตกำหนดท้ายระเบียบนี้๑๑.๒ขั้นตอนการเปรียบเทียบคดีของคณะกรรมการเปรียบเทียบคดีเมื่อหน่วยงานที่มีหน้าที่เปรียบเทียบคดีได้รับคดีที่อยู่ในอำนาจการเปรียบเทียบคดีของคณะกรรมการเปรียบเทียบคดีและผู้ต้องหาร้องขอให้เปรียบเทียบคดี ซึ่งผู้ต้องหาอาจถูกควบคุมตัวหรือได้รับการปล่อยชั่วคราวตามระเบียบว่าด้วยการนั้นให้ดำเนินการตามขั้นตอนการลงรับคดีของผู้มีอำนาจเปรียบเทียบคดีโดยอนุโลมและส่งของกลาง (ถ้ามี) ไปทำการตรวจพิสูจน์ตามระเบียบว่าด้วยการนั้นแล้วจึงดำเนินการ ดังนี้๑) การลงมติของคณะกรรมการเปรียบเทียบคดีให้หน่วยงานดังกล่าวจัดทำหนังสือเชิญคณะกรรมการเปรียบเทียบคดีเพื่อประชุมลงมติให้แล้วเสร็จโดยไม่ชักช้าเมื่อคณะกรรมการเปรียบเทียบคดีมีมติอย่างไร ให้มีหนังสือแจ้งผลการลงมติดังกล่าวให้ผู้ต้องหาทราบโดยส่งทางไปรษณีย์ลงทะเบียนตอบรับ๒) การชำระเงินค่าปรับเมื่อคณะกรรมการเปรียบเทียบคดีมีมติให้เปรียบเทียบคดีโดยกำหนดจำนวนเงินค่าปรับแล้วให้ผู้ต้องหาชำระเงินค่าปรับแก่หน่วยงานดังกล่าวข้างต้น ตามจำนวนที่กำหนดภายใน ๓๐วันนับแต่วันที่ได้รับแจ้งผลการลงมติและให้ถือว่าคดีอาญาเลิกกันตามประมวลกฎหมายวิธีพิจารณาความอาญาในวันที่ผู้ต้องหาชำระเงินค่าปรับหากผู้ต้องหาไม่ชำระเงินค่าปรับภายในกำหนดเวลาหรือกรณีคณะกรรมการเปรียบเทียบคดีเห็นว่าไม่สมควรเปรียบเทียบคดี ให้หน่วยงานที่รับคดีส่งเรื่องให้พนักงานสอบสวนดำเนินคดีต่อไปข้อ ๑๒ คดีที่ยังไม่ได้ตัวผู้กระทำผิดให้ผู้มีอำนาจเปรียบเทียบคดีหรือเจ้าหน้าที่ดำเนินคดีแจ้งให้เจ้าพนักงานผู้จับกุมทำเรื่องส่งให้พนักงานสอบสวนเพื่อทำการสืบสวนหาตัวผู้กระทำผิดส่วนของกลางให้ผู้มีหน้าที่รักษาของกลางเก็บรักษาไว้เมื่อได้ตัวผู้กระทำผิดมาแล้วถ้าเป็นคดีที่เห็นว่าอยู่ในอำนาจเปรียบเทียบคดีได้ก็ให้นำสำนวนคดีมาเปรียบเทียบคดีต่อไปข้อ ๑๓ ในการรับเงินการหักจ่ายเป็นเงินสินบนและหรือเงินรางวัลให้แก่ผู้มีสิทธิได้รับการเก็บรักษาเงินและการนำเงินค่าปรับในการเปรียบเทียบคดีส่งคลังให้ถือปฏิบัติตามระเบียบว่าด้วยการนั้นๆหมวด๔การจัดการของกลางในคดี ข้อ ๑๔ ในการเปรียบเทียบคดีที่มีของกลางซึ่งกฎหมายบัญญัติให้ศาลต้องริบหรือในกรณีของกลางที่ศาลอาจสั่งริบ หรือผู้ต้องหายินยอมยกให้เป็นของกรมสรรพสามิตให้ดำเนินการกับของกลางดังกล่าวตามระเบียบว่าด้วยการนั้นข้อ ๑๕ สำหรับของกลางที่ต้องคืนแก่ผู้ต้องหาหรือเจ้าของถ้าการคืนของกลางนั้นจะต้องมีการเสียภาษีหรือนำเครื่องหมายอย่างหนึ่งอย่างใดมาปิดไว้กับของกลางเพื่อแสดงเป็นหลักฐานว่าได้เสียภาษีโดยถูกต้องแล้ว ให้ผู้มีอำนาจเปรียบเทียบคดีหรือเจ้าหน้าที่ดำเนินคดีแจ้งกำหนดเวลาให้ผู้ต้องหาเสียภาษีโดยจัดทำบันทึกให้ผู้ต้องหารับทราบและลงลายมือชื่อไว้เป็นหลักฐานและให้เจ้าพนักงานผู้จับกุมมีหน้าที่ดำเนินการให้ผู้ต้องหาเสียภาษีให้ครบถ้วนต่อไปแล้วส่งหลักฐานการเสียภาษีดังกล่าวให้ผู้มีอำนาจเปรียบเทียบคดีหรือเจ้าหน้าที่ดำเนินคดีเพื่อแจ้งให้เจ้าหน้าที่ที่มีหน้าที่เก็บรักษาของกลางคืนของกลางแก่ผู้ต้องหาต่อไปหากผู้มีหน้าที่เสียภาษีสำหรับของกลางตามวรรคแรกไม่ยอมชำระภาษีภายในระยะเวลาที่กำหนดให้ผู้มีอำนาจเปรียบเทียบคดีแจ้งให้ผู้เก็บรักษาของกลางทราบเพื่อดำเนินการตามระเบียบว่าด้วยการนั้นหมวด๕การรายงานและการควบคุม ข้อ ๑๖ ให้หน่วยงานที่มีหน้าที่เปรียบเทียบคดีจัดทำงบเดือนรายงานผลคดี (ส.ส.2/55) ตามแบบท้ายระเบียบ ดังนี้๑๖.๑ ในกรุงเทพมหานครในระหว่างที่ยังมิได้มีการจัดตั้งสำนักงานสรรพสามิตพื้นที่กรุงเทพมหานคร ๑ - ๕แยกออกจากกรมสรรพสามิต ให้สำนักกฎหมายจัดทำงบเดือนรายงานผลคดี (ส.ส.2/55)ที่เกิดขึ้นในแต่ละเดือนเสนอกรมสรรพสามิตทราบ ทั้งนี้ให้สำเนาส่งสำนักตรวจสอบป้องกันและปราบปราม และศูนย์เทคโนโลยีสารสนเทศเพื่อเก็บรวบรวมไว้เป็นสถิติคดีต่อไป๑๖.๒ ในเขตจังหวัดอื่นให้สำนักงานสรรพสามิตพื้นที่สาขาแต่ละแห่งจัดทำงบเดือนรายงานผลคดี (ส.ส.2/55)ที่เกิดขึ้นในแต่ละเดือนพร้อมทั้งรายงานสำนวนการเปรียบเทียบคดีส่งสำนักงานสรรพสามิตพื้นที่ที่ทำหน้าที่กำกับดูแลภายในวันที่ ๕ ของเดือนถัดไปข้อ ๑๗ เมื่อสำนักงานสรรพสามิตพื้นที่ได้รับงบเดือนรายงานผลคดีประจำเดือนและสำนวนการเปรียบเทียบคดีจากสำนักงานสรรพสามิตพื้นที่สาขาที่รับผิดชอบหรือสำนักงานสรรพสามิตพื้นที่ได้รวบรวมผลคดีและสำนวนการเปรียบเทียบคดีในส่วนที่ทำการเปรียบเทียบคดีเองแล้วแต่กรณี ก็ให้บันทึกลงในสมุดสารบบคดีและตรวจสอบความถูกต้องของสำนวนการเปรียบเทียบคดีและเก็บรักษาไว้ต่อไปให้สำนักงานสรรพสามิตพื้นที่รวบรวมผลคดีตามวรรคแรกแล้วจัดทำงบเดือนรายงานผลคดี (ส.ส.2/55) ส่งสำนักงานสรรพสามิตภาคที่รับผิดชอบภายในวันที่ ๑๕ ของเดือนถัดไปข้อ ๑๘ ให้สำนักงานสรรพสามิตภาค รวบรวมจัดทำรายงานสถิติคดีผู้กระทำผิดตามกฎหมายในหน้าที่กรมสรรพสามิตแต่ละฉบับของสำนักงานสรรพสามิตพื้นที่ทุกพื้นที่ภายในภาคเช่น จำนวนคดี จำนวนเงินค่าปรับ จำนวนเงินสินบนและเงินรางวัล จำนวนเงินส่งคลังจำนวนของกลางพร้อมทั้งรายละเอียดอื่น ๆ ที่เกี่ยวข้อง รวมทั้งปัญหาและอุปสรรคหรือข้อเสนอแนะ(ถ้ามี) ส่งกรมสรรพสามิต ภายในวันที่ ๒๐ ของเดือนที่ได้รับงบเดือนโดยให้สำนักกฎหมาย และศูนย์เทคโนโลยีสารสนเทศจัดทำรวบรวมสถิติคดีของทุกภาคไว้เพื่อเป็นข้อมูลข้อ ๑๙ ให้สำนักกฎหมายหรือสำนักงานสรรพสามิตพื้นที่ แล้วแต่กรณี รับผิดชอบในการเก็บรักษาสำนวนการเปรียบเทียบคดีที่เสร็จคดีไว้ภายในอายุความเมื่อพ้นกำหนดอายุความให้ขออนุญาตทำลายตามระเบียบว่าด้วยการนั้นข้อ ๒๐ ให้สรรพสามิตพื้นที่ควบคุม กำกับดูแลการเปรียบเทียบคดีของสำนักงานสรรพสามิตพื้นที่สาขาที่รับผิดชอบ ให้เป็นไปด้วยความเรียบร้อยและถูกต้องโดยให้ตรวจการปฏิบัติงานเกี่ยวกับการเปรียบเทียบคดีของสำนักงานสรรพสามิตพื้นที่สาขาที่รับผิดชอบปีละสองครั้งและบันทึกการตรวจไว้เป็นหลักฐานแล้วรายงานผลการตรวจให้ผู้อำนวยการสำนักงานสรรพสามิตภาคเพื่อทราบต่อไปข้อ ๒๑ ให้ผู้อำนวยการสำนักงานสรรพสามิตภาคควบคุมกำกับดูแลการเปรียบเทียบคดีของสำนักงานสรรพสามิตพื้นที่และสำนักงานสรรพสามิตพื้นที่สาขาที่รับผิดชอบให้เป็นไปด้วยความเรียบร้อยและถูกต้องโดยให้ตรวจการปฏิบัติงานเกี่ยวกับการเปรียบเทียบ คดีของหน่วยงานนั้น ๆ ปีละหนึ่งครั้ง(โดยการสุ่มตรวจ) และบันทึกการตรวจไว้เป็นหลักฐานแล้วรายงานผลการตรวจให้อธิบดีเพื่อทราบต่อไปข้อ ๒๒ ให้สำนักกฎหมายมีอำนาจหน้าที่ในการให้คำแนะนำและออกตรวจการปฏิบัติงานเกี่ยวกับการเปรียบเทียบคดีของหน่วยงานที่ทำการเปรียบเทียบคดีทุกแห่งโดยให้สุ่มตรวจพื้นที่อย่างน้อยภาคละหนึ่งครั้งในแต่ละปีพร้อมทั้งสรุปผลการตรวจการปฏิบัติงานเกี่ยวกับการเปรียบเทียบคดีของสำนักงานสรรพสามิตพื้นที่และสำนักงานสรรพสามิตภาคแล้วรายงานผลการตรวจให้อธิบดีเพื่อทราบต่อไปข้อ ๒๓ กรณีหน่วยงานที่มีหน้าที่เปรียบเทียบคดีได้ดำเนินคดีหรือเปรียบเทียบคดีเฉพาะคดีสำคัญ เช่น คดีที่มีของกลางจำนวนมากมูลค่าของกลางตั้งแต่หนึ่งล้านบาทขึ้นไป หรือคดีที่มีการต่อสู้คดีหรือคดีที่อยู่ในความสนใจของประชาชนจำนวนมาก เป็นต้นให้หน่วยงานดังกล่าวรายงานสรุปรายละเอียดเกี่ยวกับคดีให้กรมสรรพสามิตทราบโดยเร็วและให้ส่วนคดี สำนักกฎหมาย มีหน้าที่รับผิดชอบเกี่ยวกับการตรวจสอบข้อเท็จจริงพร้อมทั้งติดตามคดีอย่างใกล้ชิด โดยให้คำแนะนำปรึกษาหรือดำเนินการเกี่ยวกับคดีเพื่อให้การดำเนินคดีมีประสิทธิภาพต่อไปประกาศณ วันที่ ๑๗ พฤศจิกายน พ.ศ. ๒๕๕๑สุรพลสุประดิษฐ์รองอธิบดีรักษาการในตำแหน่งที่ปรึกษาด้านการพัฒนาและบริหารการจัดเก็บภาษีปฏิบัติราชการแทนอธิบดีกรมสรรพสามิต[เอกสารแนบท้าย]๑. คำร้องขอให้เปรียบเทียบคดีตามกฎหมายในหน้าที่กรมสรรพสามิต๒. รายงานขออนุมัติการเปรียบเทียบคดี๓. แบบขออนุมัติ1 (กรณีเป็นอำนาจเปรียบเทียบของ นิติกร 8 ว ส่วนคดี สกม./จบ.สส.7 ฝ่ายกฎหมายสสพ./สรรพสามิตพื้นที่สาขา)๔. แบบขออนุมัติ2 (กรณีเป็นอำนาจเปรียบเทียบของ นิติกร 8 ส่วนคดี สกม./สรรพสามิตพื้นที่)๕. แบบขออนุมัติ3 (กรณีเป็นอำนาจเปรียบเทียบของผู้อำนวยการสำนักกฎหมาย/ผู้อำนวยการสำนักงานสรรพสามิตภาค)๖. กรมสรรพสามิตบันทึกการเปรียบเทียบคดี............................(ส.ส. ๒/๕๒)๗. กรมสรรพสามิตบันทึกคำให้การของผู้ต้องหา (ส.ส. ๒/๕๓)๘. กรมสรรพสามิตคำให้การของผู้กล่าวโทษ (ส.ส. ๒/๕๔)(ดูข้อมูลจากภาพกฎหมาย)ปริยานุช/ผู้จัดทำ๑๓มกราคม ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๓ ง/หน้า ๑/๘ มกราคม ๒๕๕๒